b'\n_START_ARTICLE_\nBikheris\n_START_SECTION_\nPagkakakilanlan\n_START_PARAGRAPH_\nAng pagkakakilanlan ni Bikheris ay paksa ng mga imbestigasyon dahil alam mula Aegyptiaca ni Manetho na si Bikheris ang anak ni \xe2\x80\x9cS\xc3\xbbph\xc3\xads II\xe2\x80\x9d (= Khafre) at namuno ng 22 taon. Ngunit dahil walang mga kontemporaryong arkeolohikal na ebidensiya para sa haring may pangalang "Baka" o "Bikheris", ang mga Ehiptologo ay naniniwalang si Bikheris ay piksiyon o produkto ng maling pagkaunawa sa kasaysayan. Ang inskripsiyon sa bato sa Wadi Hammamat ay nagtatala ng pangalang [[cartouche] na Baefr\xc3\xaa sa pagitan ng mga haring sina Khaefre at Menkaura. Sa aktuwal, may isang kasapi ng pamilya ng hari na tinawag na Bau-ef-R\xc3\xaa ng anak ng paraon na si Khufu ngunit palagi siya pinamamagatan lamang bilang "anak ng hari". Ang parehong phenomenon ay makikita sa pangalan ng prinsipeng si Hordjedef na ang pangalan ay maling nailaga sa isang cartouche. Ang Kanon ng Turin ay nagtatala sa pagitan nina Khafre at Menkaure ng isang karagdagang pangalan ngunit ang papyrus ay napinsala na nag-iiwan ng puwan at kahit ang taon ay nawala.  Ang talaan ng hari ng Saqqara ay nagbabanggit rin ng isang hari sa pagitan nila ngunit ang cartouche ay napinsala rin. Sa Zawjet el-Arjan, ang isang hindi natapos na pyramid ay nahukay noong 1910 at naglalaman ng ilang may itim na tintang inskripsiyon na nagbabanggit ng ..?..-Ka. Bagaman ang mas mababa at kaya ay ikalawang tandang hieroglipiko ay tiyak na isang simbolong Ka-symbol, ang ibang tanda ay hindi mabasa dahil ang naghukay nai si Alexandre Barsanti ay hindi gumawa ng mga facsimile ngunit magulong mga guhit ng kamay kaya ang huling tanda ay hindi mailarawan.  Pinaniniwalaan nina J\xc3\xbcrgen von Beckerath ant George Reisner na ang pyramid ay pinlano bilang libingan ng natukoy ng arkeolohiyang haring pinangalanang "Baka" na walang dudang anak ng haring Radjedef. Ang kanyang pangalan ay isinulat sa mga simbolo ng isang tupa at simbolong Ka. Ipinagpalagay ni Beckerath na binago ni Baka ang kanyang pangalan sa Bakar\xc3\xaa nang siya ay umakyat sa trono ngunit hindi inaasahang namatay na nag-iwan ng isang hindi natapos na libingang baras. Binabasa nina Beckerath at Reisner ang misteryosong pangalan sa Zawjet el-Arjan bilang \xe2\x80\x9cBa-Ka\xe2\x80\x9d. Sa halip nito, akita ni Aidan Dodson ang isang nakaupong hayop-Seth at kaya ay binabasang "Seth-Ka". Siya ay naniniwalang ang pyramid ay pinlano bilang libingan ng prinsipeng Setka na karagdagang anak ni paraon Khufu.'